पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना के चलते सख्त कर्फ्यू है, गांवों में बड़ी संख्या में पॉजिटिव केस आ रहे हैं। इसके बाद भी ग्रामीण क्षेत्र में लापरवाही जमकर हो रही है। ऐसे में प्रशासन ने जन अनुशासन पखवाड़े के तहत सख्ती बढ़ा दी है। इस दौरान कई चौंकाने वाले मामले भी सामने आ रहे हैं। शनिवार को लूणकरनसर के एक गांव में धर्मकांटे में न सिर्फ अवैध रूप से शराब बेची जा रही थी, बल्कि पेट्रोल और डीजल बेचने का अवैध धंधा भी जमकर हो रहा था। पुलिस और आबकारी विभाग ने मिलकर इस धर्मकांटा संचालक पर कार्रवाई शुरू कर दी है।
लूणकरणसर उपखंड क्षेत्र के गांव राजपुरा हुड्डान में धर्मकांटा पर लोगों का आवागमन संदिग्ध लगने पर निरीक्षण किया तो पता चला कि धर्मकांटा के अंदर से शराब ठेका का अवैध प्रवेश द्वार बना रखा था और शराब बेची जा रही थी। वहीं धर्मकांटा के अंदर अवैध डीजल के ड्रम, पेट्रोल व माप तौल के उपकरण मिले। शेखसर चौकी इंचार्ज एएसआई बाबूलाल ने आबकारी विभाग व रसद विभाग को सूचना दी। आबकारी विभाग के एएसआई बनवारीलाल ने समय अवधि के बाद बीना अनुमत शराब बेचने के आरोप में लूणकरणसर के वार्ड नम्बर 3 निवासी सेल्समैन हाकम अली के खिलाफ मुकदमा दर्ज किया है।वहीं रसद विभाग के अधिकारियों से वार्ता के बाद ए एस आई बाबूलाल ने धर्मकांटा के ताला लगा दिया है।अवैध पेट्रोल-डीजल के खिलाफ कार्रवाई रसद विभाग करेगा।
हरियाणा से अवैध आ रहा है डीजल
राजस्थान से लगती हरियाणा की सीमा से अवैध डीजल ला कर बेचने का कारोबार वर्षों से फल फूल रहा है,और प्रति लीटर करीब 8 रुपये का फर्क होने के कारण इस डीजल की ब्लेक में बिक्री होती है।लगभग हर गांव ढाणी और हाईवे के ढाबों पर अवैध डीजल का कारोबार लगातार जारी है।
फोटो व कंटेंट : रामप्रताप गोदारा, लूणकरनसर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn